Alfred Roller

**Alfred Roller** (2. oktober 1864 – 21. juni 1935) var en østerriksk maler, grafisk designer og scenograf. Roller var medlem av kunstforeningen Wiener Sezession.

## Biografi
Roller ble født i Brno i Mähren. Han studerte først malerkunst ved kunstakademiet i Wien under Christian Griepenkerl og Eduard Peithner von Lichtenfels, men ble etter hvert misfornøyd med akademiets tradisjonalisme. I 1897 grunnla han Wiener Sezession sammen med Koloman Moser, Joseph Maria Olbrich, Josef Hoffmann, Gustav Klimt og andre kunstnere som avviste den utbredte akademiske kunststilen. Han ble professor i tegnekunst ved Universität für angewandte Kunst Wien (Kunstgewerbeschule) i 1899, og president for Wiener Sezession i 1902.

I sin tidlige karriere var Roller mest aktiv som grafisk designer og tegner. Han designet en rekke omslag og vignetter for sidene i Sezession-tidsskriftet *Ver Sacrum*, samt plakatene for den fjerde, fjortende og sekstende Sezession-utstillingen. Han tegnet også oppsettet til utstillingene selv. Noen av verkene hans, spesielt bokstavene, påvirket senere psykedelisk konsertplakatkunst.

I 1902 ble Roller introdusert for komponisten Gustav Mahler av Carl Moll. Roller uttrykte interesse for scenedesign og viste Mahler flere skisser han hadde laget for Wagners opera *[[Tristan und Isolde (opera)|Tristan und Isolde]]*. Mahler var imponert og bestemte seg for å få Roller til å designe settene for en ny produksjon av stykket. Forestillingen, som hadde premiere i februar 1903, ble en stor kritikersuksess. Roller fortsatte å designe sett for Mahlers produksjoner. I 1906 giftet han seg med den wienske Sezession-maleren Mileva Roller, og de fikk to sønner. Dietrich (1909–2001) ble lege, Ulrich (1911–1941) ble scenedesigner og døde i Stolpovo nær Kaluga (i Sovjetunionen) under den russiske kampanjen kort tid etter jul i 1941.

Etter hvert forlot Roller Wiener Sezession og lærerstillingen ved Kunstgewerbeschule for å bli utnevnt til sjefsscenedesigner ved Wiener Hofoper, en stilling han hadde til 1909. 

I 1920 grunnla Roller, sammen med Richard Strauss og Max Reinhardt, Festspillene i Salzburg og skapte de første settene til Hugo von Hofmannsthals teaterstykke *Jedermann*.

Roller døde i Wien i 1935.

## Galleri

Fil:Ver Sacrum, Issue 1, January 1898.jpg|Førsteutgave av tidsskriftet *Ver Sacrum,* 1898
Fil:Alfred Roller - Plakat.jpeg|Plakat for Wiener Sezessions XIV. utstilling (1902)
Fil:Alfred Roller - Lohengrin, 1. Akt.jpg|Scenedesign for Richard Wagners opera *[[Lohengrin (opera)|Lohengrin]]*, 1905
Fil:Und Ihr Zeichnet 7 Kriegsanleihe Crisco restoration and colours.jpg|Propagandaplakat for Østerrike-Ungarn fra første verdenskrig, 1917
Fil:Alfred Roller Elektra 1909.png|Scenedesign for Richard Strauss' opera *[[Elektra (opera)|Elektra]]*, 1909
Fil:Amme van Alfred Rollerkopie.jpg|Kostymedesign for Richard Strauss' opera *[[Die Frau ohne Schatten]], 1919*


## Litteratur

* Greisenegger, W - Lebensaft, E: "Alfred Roller" i *[[Österreichisches Biographisches Lexikon 1815–1950|Österreichisches Biographisches Lexikon]] 1815–1950* (ÖBL). Vol. 9, Österreichische Akademie der Wissenschaften, Wien 1988, , s. 224–226.
* Krone-Balcke, Ulrike: *Roller, Alfred.* i: *[[Neue Deutsche Biographie]]* (NDB). Band 22, Duncker & Humblot, Berlin 2005, , S. 13–15 (Online-tekst).
* Vergo, Peter (1975). *Art in Vienna 1898-1918: Klimt, Kokoschka, Schiele, and their Contemporaries*. London: Phaidon. ISBN 0-7148-1600-0.
* Wagner, Manfred: *Alfred Roller in seiner Zeit*. Residenz, Salzburg und Wien 1996, 

## Referanser


## Eksterne lenker
* 
* 
* 
* 
* Alfred Roller hos Wien Geschichte Wiki
* Alfred Roller hos Mahler Foundation 
* Alfred Roller hos Austria-Forum (AEIOU-Österreich-Lexikon)